cyanic-selkie/wikianc huggingface dataset:
Breidafjord
Transport
Om været er bra er det mulig å se Vestfjordkysten fra Snæfellsnes, men virkeligheten er det 40 km unna. Fra en liten havn i Stykkishólmur går det en ferge til Vestfjordene, men det er også mulig å reise over land med bil. Vegen går fra øst for Snæfellsnes langs Hvammsfjörður, den smaleste delen av Breidafjord.
Philadelphia Eagles i NFL-sesongen 2023
Philadelphia Eagles spiller i lagets 91. sesong i National Football League og tredje under hovedtrener Nick Sirianni. Eagles går inn i sesongen som regjerende mestere i National Football Conference. De vil forsøke å forbedre på fjorårets sesongresultat på 14–3 og bli det første laget til å vinne NFC East to år på rad siden 2004.
Eielsen Synod
Per 2007 gjenstår bare Immanuel som aktiv, men den er nå en selvstendig luthersk kirke.
Pierre Lionel Matte
Bakgrunn og arbeid
Pierre Matte vokste opp i Tønsberg i Vestfold med belgisk far og norsk mor. Han studerte blant annet ved Kunstakademiet i Trondheim i perioden 1987–1992.
Pierre Matte har flere separatutstillinger bak seg, deriblant ved Galleri UKS i Oslo i 1996, Rogaland Kunstsenter i 2002 og Oslo Kunstforening i 2007. Arbeidene hans er også vist på ei rekke gruppeutstillinger i Norge og utlandet, blant annet på Stenersenmuseet i Oslo, Milano Europa i 2000 og Museet for samtidskunst i 2007. Han er dessuten innkjøpt av Kunst på arbeidsplassen, Trondheim kommune, Norsk kulturråd og andre.
Anne Arundell
Anne Calvert, baronesse av Baltimore, (født Arundell 1615 eller 1616, død 1649) var en engelsk adelsdame, datter av Thomas Arundell, 1. baron Arundell av Wardour, og hustru til Cæcilius Calvert, 2. baron av Baltimore, grunnleggeren av den engelske kolonien Maryland. Anne Arundel County i Maryland er oppkalt etter henne.
Hennes ekteskap til baronen av Baltimore ble inngått i 1628, da hun var 13 år gammel. Av de ni barna ekteparet fikk, levde kun tre til voksen alder, herunder Charles Calvert, 3. baron av Baltimore.
Magnus Stangeland
Bakgrunn og virke
8. august 2018 ble Stangeland funnet kraftig nedkjølt på den ubebodde Fugløya i Austevoll. Han dro ut i båt kvelden før og havnet i sjøen, men hadde klart å svømme til øyen. Det ble satt igang en redningsaksjon da Stangelands båt ble funnet tom med motoren i gang. Stangeland ble funnet kort tid etter.
A Quiet Little Wedding
Handling
Historien sentrerer rundt et rolig lite bryllup. Alle gjestene venter på at Fatty og en eldgammel hushjelp skal gifte seg. Men Fattys konkurrent om kvinnens romantiske følelser dukker plutselig opp, og avbryter hele bryllupet deres. Konkurrenten hennes vinner henne over, og bærer bruden med seg bort.
Griffith’s druetaks
Griffith's druetaks (latin: Cephalotaxus griffithii) er en art av druetaksslekten som vokser bare i det sørvestlige Kina, nordøstligste India, og nord i Burma. Høyeste habitater er 2 000 moh.
Kolbotn Fotball Kvinner
2000–02: Steg for steg på pallen
De unge talentene vant sin første toppseriemedalje året etter, med bronse bak Trondheims/Ørn og Asker. De endte 12 poeng bak sølvet, og fikk bare ett poeng fra sine fire kamper mot topplagene, uavgjort 1–1 mot Asker. Gulbrandsen scoret bare sju mål denne sesongen, og Linda Ørmen, som meldte overgang fra Athene Moss før sesongen. I cupen kom Kolbotn til semifinalen, men tapte der 2–3 for Asker, etter å ha ligget under 0–3 ved pause.
Kolbotn sikret seg en ny medalje året etter, med sølv, sju poeng bak Trondheims/Ørn. Laget tapte bare tre av 18 kamper, to for Trondheims/Ørn og bortekampen mot Arna-Bjørnar, men fikk fire poengs forsprang etter 4–1 over Arna-Bjørnar hjemme på Sofiemyr i den 15. serierunden. Med seire i de siste tre kampene sikret Kolbotn sølvet. Gulbrandsen var lagets toppscorer i serien, med 18 mål, og ble årets nest beste spiller på VGs spillerbørs.
Doris (mytologi)
Doris (gresk: Δωρίς, Dôris) er i henhold til gresk mytologi en av mange okeanider, vannymfer som var beskyttere av ulike elver, kilder, lunder og hav. . Hun kan ha blitt oppfattet særskilt som gudinne for de rike fiskebankene ved elvemunningene hvor ferskvann blandet seg med saltvann. Latinske poeter benyttet tidvis navnet Doris som en henvisning for havet i seg selv.
Kolbotn Fotball Kvinner
2008–2010: Ned fra tronen og inn i en ny fremtid
Kolbotn ansatte Dan Eggen som ny trener før 2009-sesongen, og tok medalje igjen tross at mange spillere hadde forsvunnet. Etter halvspilt serie ble de omtalt som sesongens overraskelse av lokalavisen, etter at laget ledet med ett poeng foran Røa. Laget fortsatte med fem strake seire, men tapte 0–3 for Klepp hjemme i siste serierunde før EM-pausen. Tre dager senere tapte laget også kvartfinalen i cupen, men de var fortsatt ett av tre lag som kjempet om seriemesterskapet. Kolbotn tapte imidlertid både for Røa og Stabæk, og endte dermed på tredjeplass. Isabell Herlovsen, klubbens toppscorer i 2009 og den eneste faste landslagsspilleren i klubben denne sesongen, meldte sammen med målvakt Christine Colombo Nilsen overgang til Lyon etter sesongen. Klubben mistet ellers flere profilerte spillere etter 2009: Miriam Mumtaz (sluttet), Nora Holstad Berge og Ingrid Schjelderup (FC Linköping), Thora Helgadottir (LdB Malmö) og Kristine Lindblom (Jitex).
Marcus Hellner
Karriere
Hellner ble i 2010 også tildelt Kongens medalje «för idrottsbragd som skidåkare och OS-guld i 30 km skiathlon och i skidstafett».
Maren Haugli Tufto
2007-2009
Haugli fikk så et par tyngre sesonger, og valgte å trekke seg ut av treningsgruppa til Peter Mueller etter 2008-sesongen, hvor hun blant annet tapte for Mari Hemmer i NM allround, og ikke klarte ikke å kvalifisere seg for 5000 m i EM. Hun begynte å trene sammen med broren Sverre under ledelse av Hans Trygve Kristiansen, med OL 2010 som mål. Allerede i 2009 gikk det bedre, med et nytt norsk mesterskap og deltakelse på 5000 m både i EM og VM.
Karriereslutt
I november 2010 fikk hun betennelse i skjoldbruskkjertelen, og var syk helt til april 2012. Høsten 2012 bestemte hun seg for at hun ikke ville satse videre på sin skøytekarriere.
Jackson County (Indiana)
Jackson Countys totale areal er 1,330 km² hvorav 11 km² er vann. I 2010 hadde fylket 42,376 innbyggere og administrasjonssenteret ligger i Brownstown.
Rune Nilsen (professor)
Nilsen har selv forsket på immunologi og patologi. Han bor på Gvarv.
Lombard-effekten
Også lydbildet kan endres
Økende bakgrunnsstøy kan også gjøre at lydbildet endres. Mennesker kan f.eks. begynne å snakke fortere eller langsommere. Lydbildet kan også blir mer høyfrekvent – ikke fordi lyden bærer bedre på den måten, men fordi stemmen hos de fleste blir til et skrik når lydnivået heves mot det maksimale. Dette har de fleste gjester på f.eks. et diskotek erfart.
Lydbildet endres ikke bare hos mennesker. Kjøttmeisens sang er mer høyfrekvent i et støyende bymiljø. Gresshoppesang er gjerne høyfrekvent, og analyse av lydopptak i et laboratorium viste at hannene av slåttegresshoppe som kom fra trafikkerte omgivelser hadde endret sangen sin ved å øke styrken i de dypeste, mest lavfrekvente, delene av sangen. Det er vesentlig disse frekvensene som lett blir overdøvet av bilstøyen.
Hvor stor er Lombard-effekten?
Siden c<1, vil lydnivået til den som snakker øke mindre enn bakgrunnsstøyen, dvs. at forholdet signal/støy blir mer ugunstig når bakgrunnsstøyen øker. Med c = 0,5 vil – etter Rindels beregninger – en bakgrunnsstøy på over 65 dBA overdøve lydnivået til den som snakker, dvs. at forholdet signal/støy (målt i dBA) blir negativt. Blir forholdet mindre enn –3 dBA, regnes kvaliteten på den verbale kommunkasjon å være ikke tilfredsstillende. Dette inntreffer etter formelen ovenfor ved en bakgrunnsstøy på 71 dBA og et lydnivå på 68 dBA hos den som snakker. Men hos barn under ca. 15 er den auditive hjernestrukturen ikke fullt modnet, og de trenger derfor et mer stille rom og et sterkere signal da de er avhengig av en mer komplett og detaljert mening for å forstå hva som blir sagt enn det voksne gjør. . Med en bakgrunnsstøy på 71 dBA må altså de voksne snakke høyere enn 68 dBA for å oppnå et tilfredsstillende signal/støy-forhold (en vanlig samtale er på ca. 60 dBA).
Carl Gustav Witt
Carl Gustav Witt (født 29. oktober 1866 i Berlin, død 3. januar 1946) var en tysk stenograf og astronom som arbeidet ved observatoriet Urania Sternwarte Berlin. Witt skrev sin doktoravhandling under ledelse av Julius Bauschinger.
Skurugata
Skurugata er en uvanlig geologisk dannelse i Eksjö i Jönköpings län i Sverige. Skurugata er en omkring 800 meter lang kløft i fjellet som er mellom 7 og 24 meter bred. Det finnes flere liknende «skuror» på andre steder i østre Småland, hvorav Skurugata er den største. De bratte fjellveggene er på visse steder 35 meter høye.
Chemnitz-Klaffenbach
Klaffenbach var tidligere en selvstendig kommune. Den ble innlemmet i Chemnitz den 1. januar 1997.
Volapük (stiftelse)
Filmfestivalen «Den tredje vei»
I 1998 startet Volapük kortfilmfestivalen Den Tredje Vei. Festivalen arrangeres årlig. Det deles ut priser for kategoriene beste film uansett genre, beste eksperimentelle film, beste mainstream film og beste trashfilm. Prisene utdeles av en uavhengig profesjonell jury. Dette er Oslos eneste undergrunnsfilmfestival.
Johann Melchior Molter
Musikk
Klaus Häfner ga i 1996 ut en omfattende fortegnelse over 600 av Molters verk (MWV) med informasjon om hvert enkelt. Molters klarinettkonserter er av de tidligste av sin type, og blir en del spilt i moderne tid, ellers er Molters verk stort sett falt i glemsel. Komposisjonene fra den tidlige perioden i Karlsruhe er påvirket av italiensk musikk, men har også innslag av franske elementer. Etter at han kom til Eisenach gjør innflytelse fra Midt-tyske komposisjoner seg gjeldende, som Georg Philipp Telemann og Johann Bernhard Bach den eldre. Etter den andre reisen til Italia blir han i større grad influert av den napolitanske skole.
Biskop Arnes saga
Sagaen stopper brått i 1290.
Opptakten til sættargjerden på Avaldsnes
Slutten på biskop Arnes saga har gått tapt, så sagaen forteller ikke om konklusjonen på konfliktene mellom Arne og det islandske aristokratiet, de endte med et forlik kalt sættargjerden på Avaldsnes. Sagaen forteller bare om opptakten til dette forliket. Sættargjerden på Avaldsnes var et kompromiss om eierskapet til kirkene på Island, det gav de geistlige kontrollen over de kirkene de hadde det sterkeste kravet på, de såkalte stadene, mens aristokratene fikk beholde de såkalte bondekirkene. Sættargjerden la grunnlaget for et islandsk benficialsystem under geistlig kontroll. Settargjerden er den islandske parallellen til den norske sættargjerden i Tunsberg.
Elverhøy skole (Oslo)
Elverhøy skole er en skole på Kringsjå for barn med språkvansker og sammensatte lærevansker fra hele Oslo fra 1. til 4. trinn. Skolen startet i 1958 som Blindernveien skole, da også med barnehagetilbud for barn med cerebral parese. Siden sommeren 2016 er skolen samlokalisert med Kringsjå skole i Sognsveien.
Johann Christoph Bode
Særlig én episode i Bodes liv har vært grobunn for mange av konspirasjonteoriene som har blitt spunnet rundt Illuminatus-ordenen. I 1787 var han og et annet ordensmedlem på besøk i Paris hvor de møtte radikale franske frimurere. Man vet ingenting om hva det ble snakket om i dette møtet, men i teoriene om at ordenen stod bak den franske revolusjonen er dette et viktig punkt.
Cephalotaxus lanceolata
Treet kan bli 30 metetr høyt, med diameter inntil 40 cm. Barken er purpurrød og glatt. Bladene er de nest lengste i denne slekten, inntil 10 cm x 7 mm. Fruktene er brun-grønne når de er modne. Frukt og frø er spiselige.
Jönköpings län
Jönköpings län er et län i det sørlige Sverige. Det grenser til Hallands län, Västra Götalands län, Östergötlands län, Kalmar län og Kronobergs län.
Landskap
Jönköpings län representerer den nordvestlige delen av landskapet Småland, med unntak av noen kommuner (Habo, Mullsjö) som tilhører Västergötland.
Storkors
Storkors er betegnelsen på den øverste og fornemste grad i ordener, særlig i slike som har fem trinn, men også i en del andre. Betegnelsen har sitt opphav i fransk ordensvesen, der øverste grad av Den militære Sankt Ludvigs orden (innstiftet 1693) bar denne betegnelsen og der øverste grad i Æreslegionen fra 1816 fikk samme navn. Æreslegionens fem trinn ble stående som modell for mange moderne fortjenstordener:
Storkors benyttes som betegnelse for øverste grad i de to norske ordenene, St. Olavs orden og Den kongelige norske fortjenstorden.
108 (band)
108 er et amerikansk straight edge hardcore-band med sterke bånd til Hare Krishna og hinduisme. Frontfigur i bandet har gjennom hele bandets eksistens vært Vic DiCara, tidligere gitarist i Inside Out. Navnet kommer av at 108 er et hellig tall i vedisk og østlig kultur.
Musikalsk har 108 hele tiden spilt hardcore med innslag av heavy metal og støyrock, og også til tider indisk-inspirert musikk. Tekstmessig var bandet i Hare Krishna-perioden mye mer aggressivt enn Shelter, som var det andre store hardcore-bandet innenfor Hare Krishna-bevegelsen. Blant temaene som ble behandlet i tekstene var fortapelse og sex som en syndig foreteelse. I sangen «I Defy» fra Holyname uttrykker bandet regelrett forakt for ateister og andre som kritiserer religion. Tekstene fra etter gjenforeningen er imidlertid av en annen karakter, og de tar i større grad opp personlige og spirituelle temaer.
Tidore
Tidore er en øy i øygruppen Molukkene i det østre Indonesia. Øyen ligger vest av Halmahera og inngår i provinsen Nord-Molukkene. Øyen er vulkansk og i sør finner vi øyas høyeste punkt på 1730 m.o.h. Befolkningen er muslimsk.
The Rattlesnake
Handling
Men når den lille datteren til kvinnen han en gang hadde elsket også kryper opp i den samme sengen, forandrer mannen plutselig mening.
Johnson County (Indiana)
Johnson County er et fylke i den amerikanske delstaten Indiana.
Celle
Oversikt
Hver enkelt celle er i hvert fall delvis selvforsynende og selvvedlikeholdende; den kan ta opp næringsstoffer, konvertere disse til energi, utføre spesialiserte oppgaver, og reprodusere seg om nødvendig. Hver celle inneholder instruksjoner for å utføre disse oppgavene.
Nöldnerplatz stasjon
Da den ble åpnet hadde den navnet Rummelsburg-Ost, 1. oktober 1914 fikk den navnet Neu-Lichtenberg. 6. november 1928 ble elektrisk S-Bahndrift startet og siden 12. desember 1954 har den dagens betegnelse.
Interlingua
Interlingua brukes internasjonalt som en betegnelse på språk som brukes i internasjonal eller mellomspråklig kommunikasjon.
Alle tre språk beskrives i litteraturen som nylatinske. Tross at de er utviklet på ulik måte og med forskjellige målsettinger, er de svært like og gjensidig forståelige, og kan lett leses av en person som kan et søreuropeisk latinsk språk som spansk eller italiensk.
Interlingua (Latino Sine Flexione)
Latino Sine Flexione ble senere omdøpt til Interlingua.
For nærmere beskrivelse, se artikkel om Latino Sine Flexione.
Interlingua (IALA)
Språkets vokabular består hovedsakelig av fellesromanske ord; den aktuelle formen og stavemåten til ordene er laget på grunnlag av det som er mest utbredt blant de europeiske språkene. Hovedhensikten til språket er at ordene skal kunne gjenkjennes og forstås av europeiske språkbrukere, uten å trenge opplæring i Interlingua.
Knox County (Indiana)
Knox County er et fylke i den amerikanske delstaten Indiana.
Kjellbjørg Lunde
Kjellbjørg Lunde (født 1944) er en norsk lærer, SV-politiker og utdanningsdirektør fra Stord. Hun var stortingsrepresentant for Hordaland i fire perioder fra 1981 til 1997 og var utdanningsdirektør i Hordaland fra 1997.
Cephalotaxus hainanensis
Cephalotaxus hainanensis er en art av druetaksslekten som vokser bare i det sørlige Kina, på øya Hainan. Treet blir 17–21 meter høyt, bladene inntil 7 cm lange. Treet er svært likt i ytre trekk på Cephalotaxus mannii
Georg Elser
Johann Georg Elser (født 4. januar 1903 i Hermaringen i Württemberg i Tyskland, henrettet 9. april 1945 i Dachau) var en tysk motstandmann som gjennomførte et feilslått enmannsattentat mot Adolf Hitler i 1939. Han ble henrettet like før krigens slutt.
Fangenskap
Nye avhør fulgte, i håp om å avsløre andre medvirkende. Men Elser hadde handlet alene, det kunne verken tortur, narkotiske stoffer eller hypnose rokke ved. Man fikk imidlertid nytte av Elsters rekonstruksjon av hvordan han hadde bygget Bürgerbräukeller-bomben; den var så imponerende at Gestapo tok den med i sine opplæringsmanualer.
Geithus
Geithus er et sted i Modum kommune i Viken. Stedet har vokst sammen med Åmot, og de utgjør tettstedet Åmot/Geithus.
James Carlisle
Han var med i Det kongelige britiske luftforsvaret fra 1961 til 1966. Han ble utnevnt til generalguvernør i landet av statsminister Vere Bird den 10. juni 1993 og sluttet den 30. juni 2007. Carlisle ble født i byen Bolans på Antigua, og han var den første generalguvernøren i landet som var født på Antigua.
Geithus
Idrett
Fotballaget til Geithus IL kan regnes for å være Buskeruds fjerde beste fotballag gjennom tidene. Grunnlaget for dette er lagets opptreden i Hovedserien (som den gang var landets øverste divisjon) i 1953. Dette gjør klubben til den eneste i Buskerud fotballkrets som kan skilte med opptreden i landets øverste serie i tillegg til Strømsgodset, Hønefoss BK og Mjøndalen IF. Av store spillere på dette laget kan særlig trekkes fram Einar Larsen, som trente Strømsgodset til dobbeltmesterskap i 1970 etter sjøl å ha tjenestegjort på Geithus' midtbane i en mannsalder. Enda bedre til å spille fotball var kanskje broren Hilmar Larsen. Han var en av de mange sliterne som stilte opp for klubben et helt liv og er et kapittel for seg i Geithus' historie. Det er heller ingen hemmelighet at han var en nyttig diskusjonspartner for broren sin da sistnevnte opplevde stor suksess som trener.
Are Tomasgard
Han har vært gründer, forfatter av bok om forhandlingsvisdom, fagoperatør på Zinken i Odda, fylkestingsrepresentant i Hordaland fylkesting i fire år, kommunestyremedlem Odda i åtte år. Fra 2007 og frem til han ble valgt som ordfører i 2011 var han spesialrådgiver i Industri Energi.
Ulvåkjølen naturreservat
Berggrunnen består for en stor del av næringsfattig sparagmitt, men det finnes også steder med mer næringsrike kambrosiluriske bergarter. Store områder har derfor vegetasjon med lite til middels krevende arter, men stedvis er det også mer krevende planter, som vendelrot, mjødurt, skogstorkenebb, tyrihjelm og teiebær.
Mutterlein
I 2000 ble den utgitt av Joni Mitchell på albumet Both Sides Now. Den ble fremført på konsert (men ikke spilt inn på plate) av Bob Dylan i begynnelsen av 1990-tallet.
Ulvåkjølen naturreservat
Langs Ulvåa er et belte med bjørkesumpskog. Dette er tilholdssted for bever. Det er også påvist den kritisk truede vierspurven her. Myrområdene er viktig som hekkeområde for vadefugler som vipe, gluttsnipe, skogsnipe, grønnstilk, enkeltbekkasin og storspove. Iblant er også trane innom.
Mutterlein
Blant de tallrike artistene som har spilt inn «Answer Me, My Love» på plate er Petula Clark (1968), Crichan & The Gamblers (utgitt på singlen Viking Records 45 VR-301 i 1963), Bing Crosby, Engelbert Humperdinck, Ray Stevens (1968) samt Bryan Ferry.
Doonesbury
Doonesbury er skrevet og tegnet av Garry Trudeau, deretter tusjet og tekstet av en assistent: Don Carlton deretter Todd Pound. Søndagsiden er farvelagt av George Corsillo. Doonesbury var en daglig stripe gjennom det meste av sin eksistens, men siden februar 2014 har den kjørt repriser fra mandag til lørdag, og nye striper på søndag. På sin mest aktive tid og da den hadde mest innflytelse ble det sagt at den omtalte politiske hendelser som kun var én uke etter dagsavisene. President Gerald Ford uttalte på 1970-tallet at «Vi har tre viktige informasjonskilder for å holde oss orienterte om hva som foregår i Washington. De elektroniske medier, den trykte presse og Doonesbury; ikke nødvendigvis en den nevnte rekkefølge.» Doonesbury har aldri blitt utgitt på norsk, men i Danmark har det kommet ut rundt 38 album men kronologiske striper.
Fylkesvei 4126
Frem til 2019 hadde veien betegnelsen fylkesvei 675 (Vest-Agder).
Russell Means
Engasjementet i AIM
I 1968 ble Means med i American Indian Movement (AIM) og ble på kort tid en av de mest fremtredende lederne. I 1969 var Means en del av en gruppe som okkuperte Alcatraz i 19 måneder. Han ble utnevnt som gruppens første nasjonale leder i 1970. Senere samme år var Means en av de ledende aktivistene under AIMs overtagelse av Mount Rushmore. I 1972 deltok han i AIMs overtagelse av Bureau of Indian Affairs-hovedkvarteret i Washington D.C., og i 1973 ledet han AIMs okkupasjon av Wounded Knee, som trolig er gruppens mest kjente aksjon.
Batala
Batala (punjabi: ) er en by og kommune (tehsil) i distriktet Gurdaspur i den norvestindiske delstaten Punjab. Batala er den største byen i dette distriktet, og ble grunnlagt av Raja Ram Deo rundt år 1465, under styret til Bahlul Lodi. Byen var blant de eldste i provinsen Lahore i middelalderperioden. Batala huser blant annet Baring Union Christian College, som er en av de store collegene i området. Batala var også en gang kjent for sine mange industrier.
Aribert Heim
Livsløp
Han meldte seg inn i NSDAP og SA i 1935 og i SS i 1938. I 1940 meldte han seg som frivillig til Waffen-SS. Han nådde graden Hauptsturmführer i SS.
Tiltale og flukt
I 1962 ble det reist tiltale mot ham, og da gikk han under jorden. Politiet i Baden-Württemberg utlovet 130,000 euro, og dessuten ble det utlovet 10,000 euro fra Simon Wiesenthal-senteret. Heim er blant Tysklands mest ettersøkte personer.
Yamen
Yamen (forenklet kinesisk: 衙門, tradisjonell kinesisk: 衙門; pinyin: yámén) er navnet på visse myndighetsseter i det keiserlige Kina. Blant de oppgaver som hørte inn under en lokal- eller prefektur-yamen var det lokale finansvesen, offentlige arbeider, sivil- og straffejustis og kunngjøring av keiserlige dekreter. På provinsnivå var det en større differensiering slik at embedspliktene ble fordelt på en rekke forskjellige kontorer.
Nils Gunnar Kvamstø
Karriere
Kvamstø ble cand.scient. ved Geofysisk institutt ved UiB i 1989 og dr.scient. i 1992 samme sted. Etter et forskningsopphold ved European Centre for Medium-Range Weather Forecasts (ECMWF) i Reading i England ble han i 1993 ansatt som forsker ved Geofysisk institutt ved UiB og i 1999 som førsteamanuensis samme sted. Han ble professor i meteorologi i 2006. Han var instituttleder for Geofysisk institutt 2011–2019. I 2019 ble han marin dekan ved UiB. Han ble i 2021 utnevnt av Kongen i statsråd til direktør for Havforskningsinstituttet i et seksårig åremål fra 2022.
Kvamstø var sentral i oppbyggingen av klimamodelleringsaktiviteten ved Bjerknessenteret for klimaforskning og i etableringen av Bergen Offshore Wind Center. Som styremedlem fra starten av har han vært en vesentlig bidragsyter til etableringen av det nasjonale prosjektet Arven etter Nansen. Både som forsker og gjennom styreroller har han blant annet hatt et betydelig engasjement for samarbeidet i Nansen-Zhu International Research Center i Beijing i Kina og Nansen Tutu Center i Cape Town i Sør-Afrika.
Otto Torell
Biografi
Av Torells øvrige skrifter på glacialgeologiens område kan nevnes On the Causes of the Glacial Phenomena in the North Eastern Portion of North America (1877), Undersökningar öfver istiden, III (1887) og Den ostbaltiska isalpen (1892). I tiden han arbeidet i Lund la han grunnen for den geologiske institusjonen, og under hans ledelse utviklet SGU seg til en anerkjent vitenskapelig institusjon. Han var spesielt interessert i geologiens anvendelse i praktisk liv, innen jordbruk, bergverk m.m. og hadde allerede før han ble institusjonens sjef deltatt i grunnleggingen av den skånske sementindustrien. For steinindustriens utvikling ordnet han med undersøkelse av Malmfälten, som på ble utført på statens regning i 1875, og han utførte også en rekke andre geologiske undersøkelser på forskjellige steder i landet.
Av hans övriga utgivelser kan nevnes Om de geologiska forskningarne i Norge (1865), Bidrag till sparagmit-etagens geognosi och paleontologi (1867), Petrificata suecana formationis cambricæ (1870), Sur les traces les plus anciennes de l’existence de l’homme en Suède (1876), Om Sveriges vigtigaste kristalliniska bergslag och deras förhållanden till hvarandra (1882), Avlagringarne å ömse sidor om riksgränsen uti Skandinaviens sydligare fjelltrakter (1888) og Apatitförekomsterna i Norrbottens län (1890). Torell var medlem av Vetenskapsakademien (1870), Lantbruksakademien (1872) samt en mengde andre lærde selskap i inn- og utland. Han var den første styrelederen for Geologiska Föreningen, som hvert femte år deler ut en pris til Torells ære.
The Rumble in the Jungle
Dokumentasjon
Den meget boksekyndige amerikanske forfatteren Norman Mailer fulgte Ali tett i dagene før kampen og under kampen, og skrev i 1975 reportasjeboka The Fight (norsk oversettelse 1976: Kampen), der han ikke bare refererer forspillet og kampen, men også gir et innblikk i Mobutus Zaire. Samtidig analyserer han i denne boka sine egne holdninger til svarte og svart kultur og væremåte.
Artopoetes
Artopoetes er en slekt av glansvinger som tilhører underfamilien stjertvinger (Theclinae).
Eddie Bull
Han tok flere NM-titler og vant flere kongepokaler. Han hadde også flere internasjonale plasseringer, men deltok ikke i OL, da hesten hans ble skadet den gangen det var aktuelt å delta.
Hughes Tool Company
Historie
I 1968 kjøpte Hughes Tool Sports-Network Incorporated og omdøpte det til Hughes-Television Network.
Xylocopa violacea
Xylocopa violacea er en stor, svart bie.
Ivar David-Andersen
Han var sønn av gullsmed Arthur David-Andersen og Helene Sofie Hirschholm Bentzen. Grunnleggeren av David-Andersen, David Andersen, var hans farfar. Han begynte i familiefirmaet i 1922 og studerte hos Jacob Prytz ved gullsmedlinjen ved Statens håndverks- og kunstindustriskole. Han studerte deretter en periode i Paris. Han ble tatt opp som kompanjong i firmaet David-Andersen i 1946 og ble firmaets leder i 1952.
Zunyikonferansen
Stedet for konferansen er blitt et mål for Kinas «røde turisme».
Lebensborn
Lebensborn i Norge
Under krigen ble mellom 200 og 250 norske barn sendt til Tyskland for adopsjon, og bodde i første omgang på Lebensbornhjemmene Kohren-Sahlis ved Leipzig, Hohehorst ved Bremen og Bad Polzin i Pommern, dagens Polen. Noen av disse barna ble også overlatt til sine tyske fedre. Omkring 80 ble oppsporet etter krigen og gjenforent med sine norske mødre.
Etter krigen
Etter krigen ble mødrene straffet relativt hardt under landssvikoppgjøret. Også barna ble fratatt en rekke rettigheter, og mange ble tvangsadoptert bort, sendt på institusjoner for mentalt tilbakestående, uten at det forelå noe medisinsk grunnlag for dette. Mange ble utsatt for mishandling og/eller seksuelle overgrep. I tillegg fravek man en del lover, blant annet ble noen av barna fratatt norsk statsborgerskap (fra 1950 kunne de søke om det etter fylte 18 år), og de fikk heller ikke barnetrygd eller barnebidrag fra fedrene.
Daværende statsminister Kjell Magne Bondevik ba i 1998 om offisiell unnskyldning for behandlingen og de overgrep disse barna hadde blitt utsatt for. De som kunne dokumentere mishandling og overgrep, skulle får en erstatning opp til kr 200 000.
Karakorum (fjellkjede)
Karakorum er en fjellkjede i grenseområdet mellom Pakistan, Kina og India, nærmere bestemt innenfor regionene Gilgit, Ladakh og Baltistan. Det er en av Asias største fjellkjeder, og regnes vanligvis som en del av Himalaya. Karakorum består av flere av de høyeste og mest spektakulære fjellene i verden, som K2, Masherbrum, Gasherbrum-gruppen, Muztagh Tower og Trango-massivet, og kjeden har over seksti topper høyere enn 7000 meter.
Roma-traktaten
Den «andre» Roma-traktaten
I norsk samfunnsdebatt og -litteratur brukes begrepet Roma-traktaten ofte bare om EEC-traktaten. Samme dag ble også den mindre kjente Euratom-traktaten undertegnet.
Zerfe Wondemagegn
Zerfe Wondemagegn (født 26. oktober 2002) er en etiopisk friidrettsutøver som konkurrerer i mellomdistanseløp og hinderløp.
I 2021 representerte hun Etiopia på øvelsen 3000 meter hinder under Sommer-OL 2020 arrangert i Tokyo der hun kom på 8. plass i finalen.
Cephalotaxus wilsoniana
Slekten grupperes i druetaksfamilien (Pseudotaxaceae), men som i daglig bruk like godt kan henføres til barlindfamilien (Taxaceae) i bred forstand.
Barbados under Panamerikanske leker 2011
Barbados under Panamerikanske leker 2011. Barbados deltok i de 16. Panamerikanske leker som ble arrangert i Guadalajara i perioden 14. og 30. oktober 2011. De kom på delt tjuefjerdeplass med to bronsemedaljer.
Lisa Bonet
Lilakoi Moon (født Lisa Michelle Bonet; 16. november 1967), mest kjent som Lisa Bonet, er en amerikansk skuespiller.
Landsforbundet for folkeavstemning
Landsforbundet ble stiftet i april 1961. Bakgrunnen var den lange perioden (helt siden 1945) da Arbeiderpartiet satt med flertallet i Stortinget. Stifterne av Landsforbundet mente at det trengtes et korrektiv til Arbeiderpartiets makt, og at folket derfor burde ha adgang til folkeavstemning i viktige saker. Innbydelsen til Landsforbundet var undertegnet av høyesterettsadvokat Sven Arntzen, høyesterettsjustitiarius Paal Berg, direktør Gunnar Jahn, professor Jan Jansen, riksarkivar Reidar Omang, overlege Johan Scharffenberg, lederen av Norske kvinners nasjonalråd Astri Rynning og høyesterettsadvokat Sigrid Stray. Formannen var direktør Ivar Kaldager. Forbundet hadde en forløper i en gruppe i Norges Rederforbunds studiesirkel, og en av stifterne, Johan Scharffenberg, hadde i 1945 utgitt en bok (Quo vadis Norvegia) der han tok til orde for en revisjon av Grunnloven for å forhindre partiregjeringer.
Lisa Bonet
Bonet er utdannet fra Reseda High School i Reseda, California, og senere ved Celluloid Actor's Studio i det nordlige Hollywood, hvor hun tok hovedfag i skuespill. I 1992 fikk Bonet lovlig forandret navnet sitt til Lilakoi Moon, selv om hun fremdeles bruker navnet Lisa Bonet som profesjonell skuespiller.
Wang Yangming
Wang Yangmings tenkning om spontan inngivelse, eller medfødt viten, skulle påvirke japanske filosofer som Motoori Norinaga og samuraietikken.
I tett tilknytning til tanken om medfødt viten stod Wangs innstillng til handlinger. Innsikt i det gode skulle naturlig føre til god handling. Som eksempel anførte han barnlig pietet: Et barns hedring av foreldrene er ikke avhengig av hva foreldrene gjør eller av deres egenskaper, men er allerede nedlagt i menneskets hjerte og trenger seg derfor frem til virkeliggjørelse.
Franz Ritter von Epp
Første verdenskrig
Epp utmerket seg slik under krigen at han ble tildelt de høyeste militære utmerkelsene for både Preussen og Bayern, henholdsvis Pour le Mérite (i 1918) og Militär-Max-Joseph-Orden (i 1916). Den siste innebar et personlig adelskap og ga ham retten til å føye til adelstittelen ritter og adelspredikatet von til navnet.
Andre verdenskrig
I en alder av 78 år døde Epp på et sykehus i München mens han var i amerikansk forvaring.
Simon Helg
Klubbkarriere
Helg begynte karrieren som fotballspiller i Skogstorp GoIF, og spilte for IFK Eskilstuna i ett år før han ble hentet til Hammarby IF. Helg spilte tre sesonger for klubben i Allsvenskan, før klubben rykket ned til Superettan. Helg forble i klubben i et forsøk på opprykk, men gikk etter to sesonger til GIF Sundsvall. Helg var med da GIF Sundsvall rykket ned til Superettan etter 2012-sesongen, og var med da de rykket opp igjen etter 2014-sesongen.
Bjørn Jens
Musiker
Flere av Bjørn Jens’ album er spilt inn i Nashville i USA, og han hadde også et nært samarbeid med en rekke musikere i countrymiljøet. Han hadde suksess med produsent Bob Babbit. Videre fikk han blant annet med seg Johnny Cash til å introdusere låten «Lille ville willy» på albumet 15 år med mackøl og måsegg.
Chickenfoot
Biografi
Bandet er satt sammen av de tidligere Van Halen medlemmene Sammy Hagar (vokal) og Michael Anthony (bassgitar), gitarlegende Joe Satriani (gitar) og Red Hot Chili Peppers trommeslager Chad Smith.
Russisk tegnspråk
Det er en døveskole i Moskva som bruker russisk tegnspråk i undervisninga.
Elisenberg
Navnet kommer fra løkken Elisenberg, og ble gitt av eieren Zahlkasserer Andreas Schaft til ære for datteren Martine Elisabeth. Løkkebygningene er fortsatt bevart, og er nå kjent som Schafteløkken - og på sitt nærmeste så ligger den drøye 100 meter i luftlinje fra Elisenbergveien (mellom Bygdøy allé og Gimleveien).
Brannfjell skole
Skolen deltar fra tid til annen i eksterne prosjekt og konkurranser.
Lorne Greene
Greene er kjent for sine roller som Ben Cartwright i westernserien Bonanza og som Commander Adama i science fiction-filmen og den etterfølgende fjernsynsserien  Battlestar Galactica. Han hadde også sitt eget naturdokumentarprogram på kanadisk fjernsyn, Lorne Greene's New Wilderness, og laget fjernsynsreklamer for hundemat.
Knuth
En rekke medlemmer av slekten har spilt fremtredende roller i dansk historie, bl.a. Frederik Marcus Knuth, som var utenriksminister i den første regjeringen Moltke i 1848.
Ceratophyllus borealis
Utseende
Familien Ceratophyllidae som arten tilhører, er gjerne brunrøde eller mørkbrune lopper med avlang kroppsform, flattrykt fra sidene. De er gjerne middelsstore lopper.
Davidson Don Tengo Jabavu
Biografi
Han studerte ved Lovedale Institute, i Cape Town og Colwyn Bay i Wales, Storbritannia. Etter at han fikk sin Bachelor of Arts grad ved University of London og lærerutdanning ved University of Birmingham i Storbritannia, returnerte Jabavu til Sør-Afrika. Her ble han lærer, og den første sorte professor i afrikanske språk og Latin ved Universitetet i Fort Hare. Han ble ved universitetet i over 30 år, og etablerte i den perioden Black teachers' association, en fagforening for sorte lærere. Organisasjonen talte for et bedre landbruk, ytret verdien av manuelt arbeid og arbeidet for samarbeid mellom de ulik etniske gruppene.
Fylkesvei 9
I Norge fantes fylkesvei 9 i de følgende fylkene:
Mikrouttrykk
I motsetning til vanlige ansiktsuttrykk, er det få som kan forfalske et mikrouttrykk (det er mulig å frivillig stresse enkelte ansiktsmuskler for å gjenskape mikrouttrykk). De består av, og er helt lik de syv universelle følelser, avsky, sinne, angst, tristhet, glede, overraskelse og forakt. Mikrouttrykk kan bli uttrykt så fort som 1/25 av et sekund. Det er kjent at psykopater og sosiopater kan skjule mikrouttrykk, da de ikke kan føle de samme følelsene som en «normal» person, og dermed skjule sine følelser.
11. serierunde i Eliteserien 2021
Kampene i '''11. serierunde i Eliteserien i fotball for menn 2021''' ble spilt mellom lørdag 3. juli og mandag 5. juli.
Pennsylvania Railroad
I gjennom historien har PRR fusjonert med eller hadde interesser i minst 800 andre toglinjer og bedrifter. Selskapet holder fortsatt rekorden for det lengste sammenhengende antall år med utbytte: selskapet har utbetalt årlig utbytte til aksjonærene i mer enn 100 år på rad. På et tidspunkt var budsjettet til PRR større enn det amerikanske statsbudjettet, på sitt høydepunkt hadde selskapet om lag 250 000 ansatte.
Birgitte Bøe
Bøe hadde flere utstillinger i larvikområdet, i Oslo, i Stockholm, Tokyo og New York.
Margaret MacMillan
Tidlig liv og utdannelse
MacMillan ble født i Toronto den 23. desember 1943. Hun er oldebarn av David Lloyd George, britisk statsminister fra 1916 til 1922.
Diamond League 2019
Tidsplan
Følgende 14 stevner var en del av Diamond League 2019:
Hertuginnens bok
Møte med sørgende ridder
Ridderen begynner deretter på historien om sitt liv, forteller at han hele sitt liv har tjent Cupido (Eros), men at han ventet med å gi sitt hjerte til en kvinne i mange år inntil han møtte den kvinnen som overgikk alle andre. Ridder forteller om hennes overtreffende skjønnhet og væremåte og avslører at hennes navn var «gode, vakre Hvit» («White»). Poeten, som fortsatt ikke forstår det metaforiske sjakkspillet, ber den sorte ridder om å gjøre ferdig sin fortelling og forklare hva som var gått tapt. Ridderen forteller så om sin famlende kjærlighetserklæring og den lange tiden som det tok før kjærligheten ble gjengjeldt og at de var i perfekt harmoni i mange år.
Khleang
Khleangene er to bygninger med ukjent formål på østsiden av Royal Square i Angkor Thom, Kambodsja. De ligger like bak Prasat Suor Prats tolv tårn, atskilt av den kongelige ruten som går fra palasset til Seiersporten. De er orientert langs nord-sør aksen. De to ble ikke bygget på samme tid – den nordlige bygningen (Nord Khleang) ble bygget under kong Jayavaraman og den sørlige (Sør Khleang) under hans etterfølger Suryavarman I. De har likevel samme design (selv om Sør Khleang er litt smalere). De har gitt sitt navn til Khleangstilen, som er preget av relativt enkle lintler med en sentral Kala. Andre bygninger i denne stilen er Phimeanakas og Ta Keo.
Know-how
De praktiske driftsbetingelsene kan generelt sorteres etter kategori på en slik måte:
Winger
Karriere
I 1990 ble Winger nominert for en American Music Award, og like etterpå kom det andre albumet "In the Heart of the Young. Også dette ble en suksess, og låter som "Can't Get Enuff", "Miles Away" and "Easy Come Easy Go" roterte tungt på radio og MTV i USA.
Rødkleiva
Betydningen av navnet
Navnet skrives både med og uten d (Røkleiva og Rødkleiva), men offisiell skrivemåte er Rødkleiva.
Kamrup (distrikt)
Demografi
Ved folketellingen i 2011 var det 1,517,202 innbyggere i distriktet, mot 1,311,698 i 2001. Den urbane befolkningen utgjør 9,36 % av befolkningen.
Grete Helle Rasmussen
Priser og stipender
1999 Föreningen HageGårdens vänners stipendium ved operasanger Håkan Hagegård.
Bezirk Halle
Bezirk Halle var et av 14 distrikter (Bezirk) i Den tyske demokratiske republikk (DDR). Det ble opprettet under forvaltningsreformen i DDR i 1952, og eksisterte frem til oppløsningen av DDR i 1990. Dets administrative senter var Halle.
Alexandra Escobar
Alexandra Escobar (født 17. juli 1980) er en ecuadoriansk vektløfter som konkurrerer i -58 kg. Hun representerte landet sitt under Sommer-OL 2012 i London, der hun kom på 9.-plass.
The Sea Urchin
Handling
Bill oppdrar deretter barnet i håp om å gjøre henne til sin kone. Men jenta blir til slutt forelsket i en annen ung mann, på hennes egen alder.
Toaletthumor
Musikk
Toaletthumor finnes noen ganger i sang og rim, spesielt skoleguttsanger. Eksempler på dette finnes hos Mozart og hans tendens til skatologi, og varianter av den tyske folkeskoleguttenes sang kjent som Scheiße-Lied (norsk: «Drittsang») som er indeksert i det tyske Volksliederarchiv. En spansk musikalsk duo for barn, Enrique y Ana, laget en sang kalt «Caca Culo Pedo Pis», som bokstavelig talt kan oversettes til «Bæsj Rompe Fis Tiss».
Detroit-rapperen Eminem bruker som kjent grov humor gjennom hele sin diskografien. Hans mest beryktede eksempel på toaletthumor ble omtalt på albumet Revival (2017), hvor han rapper «Your booty is heavy duty, like diarrhoea», en replikk som mottok omfattende klagesang fra kritikere. Los Angeles Times kommenterte: '»Hvis Hannibal Lecter kunne ha spilt inn et rapalbum, ville dette ha vært det. Strålende, skummelt, skatologisk og alle foreldres mareritt.»
Şehsuvar Sultan
Bakgrunn
Da Mustafa døde og ble etterfulgt av sin bror i 1703, ble hun ført til et palass for pensjonerte konkubiner.
Miami County (Indiana)
Miami County ble opprettet i 1832 fra Cass County og annet ubundet (unorganized) land. Det har fått navn etter Miami, en urbefolkningsgruppe, som fortsatt holder til i området. Fylket fikk fulle rettigheter i 1834.
Virialteoremet
der N er det totale antallet partikler i systemet, og og  er henholdsvis krafta og posisjonen til hver enkelt partikkel. Spesielt gjelder det for et konservativt system, der
Peters korsfestelse
Maleriet gjengir teksturen i de ulike materialene i motivet: tre, hud, stoff, lær, metall og jord/stein. Bevegelseselementene i bildet bygger opp under den vekten som Peter utgjør: han er en gammel mann, men ser likevel ut til å være forholdsvis sterk i kroppen. De tre mennene bruker tilsynelatende mye krefter for å reise korset.
Det er tre retninger som er tydelige i bildet: En diagonal bevegelse opp mot høyre som følger repet som drar korset i stilling, denne går fra midt på maleriets venstre side, og opp mot høyre hjørne. Denne underbygges av ryggen til den øverste av bødlene. En motsvarende diagonal følger korsets stamme og går fra om lag samme punkt på venstre side og ned mot høyre hjørne. Denne underbygges av blikkretningen til den midterste av bødlene, den eneste vi ser ansiktet til. Den tredje retningen i bildet følger Peters blikk, overkroppens vridning og hans venstre arm. Denne går dels i retning av naglen i hans venstre hånd – som for å underbygge drama i korsfestelsen, og dels går blikket ut av bildet – en retning som i kirkerommet peker mot Maria.
Østre Innlandet tingrett
Rettskretsen dekker kommunene Alvdal, Elverum, Engerdal, Folldal, Hamar, Løten, Os, Rendalen, Ringsaker, Stange, Stor-Elvdal, Tolga, Trysil, Tynset, Våler, Åmot og Åsnes.
Ragna Berget Jørgensen
Hun tok lærereksamen i Sorø i Danmark. Hun har arbeidet som heimkonsulent og kontorsjef ved Forbrukerkontoret i Nordland 1966–1981, rådgiver Forbrukerrådet 1997-1998, og generalsekretær i Norges Døveforbund 1998-2001.
Göteborgs jubileumsutstilling i 1923
Det var en stor utstilling som omfattet store deler av Göteborg og flertallet av dagens mer velkjente bygninger og institusjoner ble grunnlagt som eksempelvis Göteborgs konstmuseum, Göteborgs botaniska trädgård og Liseberg.
Seeing Double
Handling
Binks er avhengig av alkohol, og hans kone forsøker å kurere ham for denne vanen. En dag møter hans kone de to Simms-tvillingene. Hun får en ide for å kurere ektemannen, og inviterer de unge kvinnene til å tilbringe ett par dager hjemme hos henne. De kommer hjem til fru Binks, kledd i nøyaktig like klær. Den kvelden, når Mr. Binks kommer hjem. lettere beruset, introduserer kona ham for en av tvillingene - samtidig som den andre tvillingen gjemmer seg i nærheten.
Lisbeth Holand
Lisbeth Holand (født 20. januar 1946 på Rørvik i Nord-Trøndelag) er en norsk sosialpedagog og tidligere politiker (SV). Hun var stortingsrepresentant for Nordland 1989–1997.
Monica Seles
I 1993 ble Seles knivstukket av en tilhenger av rivalen Steffi Graf. Etter dette spilte ikke Seles konkurransetennis på over to år. Hun oppnådde en viss suksess etter at hun kom tilbake på tennisbanen i 1995, men hun greide aldri å opprettholde spill på samme nivå som før.
Shon the Piper
Shon the Piper er en amerikansk stumfilm fra 1913 regissert av Otis Turner.
Hookes lov
Hookes lov om elastisitet sier at kraften som får en deformert gjenstand til å rette seg ut er proporsjonal med og motsatt rettet av strekningen den er deformert:
Personsøker
Som offentlig tjeneste har mobiltelefonen og meldings- og teksttjenestene knyttet til denne overtatt helt. Enkelte virksomheter som f.eks. sykehus har fortsatt interne personsøkertjenester med «beepere» eller «summere» som varsler medarbeidere om at det er nødvendig å ta kontakt.
Hookes lov
Generelle "skalare" fjær
For eksempel, når en gummistrikk festet mellom to parallelle plater deformeres ved skjærkrefter, heller enn ved utstrekking eller sammenpressing, så tilfredsstiller skjærkraften F og den sidelengs  forflytningen X Hookes lov (for tilstrekkelig små deformasjoner).
Hookes' lov for kontinuerlige media
Men, den deformerte tilstanden i et fast legeme kan ikke beskrives med bare en vektor. Den samme biten av materialet, uansett hvor liten, kan komprimeres, strekkes, eller skjærtøyes samtidig, langs forskjellige retninger. På samme måte, spenningene på den biten kan være samtidig dyttende, trekkende eller skjærende. For å kunne fange denne kompleksiteten, så må den relevante tilstanden til materialet omkring et punkt representeres ved 2 andre-ordens tensorer, deformasjons-tensoren \epsilon (som erstatter forflytningen X) og spenningstensoren \sigma (som erstatter kraften F). Analogien med Hookes' fjærlov gir da at hvor c er en fjerde-ordens tensor.
Etiopisk steinbukk
Etiopisk steinbukk (Capra walie) kalles også waliasteinbukk og er en monotypisk art i slekten geiter (Capra), som videre inngår i tribuset sauer og geiter (Caprini) i kvegfamilien (Bovidae). Arten er utbredt i Simienfjellene i Etiopia, og i all hovedsak innenfor Simien nasjonalpark.
Inndeling
Inndelingen følger Bovids of the World: antelopes, gazelles, cattle, goats, sheep, and relatives av Castelló (2016).
Speusippos
Speusippos (gresk: Σπεύσιππος; latinisert Speusippus; født ca. 408 f.Kr., død 339 f.Kr.) var en antikk gresk filosof. Han var nevø av Platon ved hans søster Potone. Etter at onkelen døde var det Speusippos som arvet Platons akademi og han forble dets overhode i de neste åtte årene. Etter at han fikk et slag lot han Xenokrates overta lederstolen.
Grüner Allianseidrettslag
Grüner Ishockey
Grüners A-lag i ishockey spiller i 1. divisjon ishockey for menn fra 2023/24-sesongen. Men har også spilt i Fjordkraftligaen, som er ishockeyens øverste divisjon i Norge fra 2019 til 2023.
Guran
Guran er bandarstammens leder, medisinmann og vokter av de fryktede, giftige pilspissenes hemmelighet. Det er Guran som står for blandingen av giften pilspissene dyppes i. Han kjenner jungelens språk, men taler også ulike vestlige språk. Guran er en kunnskapsrik og respektert mann blant jungelens ulike stammer, og har utviklet et felles signalspråk som kommuniseres via jungeltrommer.
Thor Heyerdahl
Slutten
Under et opphold i Italia ble Heyerdahl diagnostisert med hjernesvulst. Han sluttet å spise og drikke, og forberedte seg på å dø. Thor Heyerdahl døde omgitt av familien 18. april 2002. Han ble bisatt på statens bekostning i Oslo domkirke 26. april. Til stede ved bisettelsen var i tillegg til familien og nære venner blant annet kong Harald og dronning Sonja og flere representanter for det offentlige Norge. Heyerdahls urne er satt ned på familiens gods i Colla Micheri i Italia.
Bakgrunn
Det var de spektakulære ekspedisjonene som bragte Thor Heyerdahl popularitet blant allmennheten, men det var ikke berømmelsen som var hans primære drivkraft. Gjennom reisene han gjennomførte i ung alder oppdaget han likhetstrekk mellom kulturer og arkeologiske funn i Polynesia og Amerika, noe som vekket nysgjerrigheten hans. Han bygget etterhvert hypoteser basert på et diffusjonistisk utviklingssyn. Diffusjonismen var en av to dominerende retninger innen kulturell forskningstradisjon på slutten av 1800-tallet og begynnelsen av 1900-tallet. Sentralt i diffusjonismen på denne tiden var troen på at mennesker er lite innovative og at enhver endring i kultur og teknologi kun kan forekomme gjennom utveksling mellom kulturer. «Heyerdahls ferder med Ra I og Ra II må sees i sammenheng med hans grunnleggende tro på at kulturens kilder er i Egypt og Midtøsten, og at der hvor man ellers finner arkeologisk materiale som vitner om sivilisasjon, må dette være innført.» Den andre forskningstradisjonen, evolusjonismen, bygget på synet at ulike kulturer selv uten kontakt ville utvikle seg noenlunde likt.
Kon-Tiki (1947)
Ombord på flåten hadde mannskapet med seg om lag 1000 liter vann. Det meste av dette ble oppbevart i moderne beholdere, men Heyerdahl tok også med et antall forseglede bambusstengler med vann for å se hvordan vann kunne blitt oppbevart under lengre ferder i eldre tider. Maten besto av rotfrukter og hermetikk, samt feltrasjoner de hadde fått av den amerikanske hæren. Underveis supplerte de dette ved å fiske, og Stillehavet skulle vise seg å skaffe mer enn nok fersk mat.
Ekspedisjonene til Galápagos (1952) og Påskeøya (1955–56)
Selv om Kon-Tiki-ekspedisjonen var en suksess, var ikke det vitenskapelige miljøet overbevist. Dette stoppet ikke Heyerdahl som la ut på en arkeologisk ekspedisjon til Galápagosøyene i 1952. Det hadde vært flere vitenskapsmenn på øya før Heyerdahl ankom, men dette var første gang arkeologer gjorde utgravinger her. Finansiert av inntekter fra boka og filmen om Kon-Tiki fikk Heyerdahl med seg en amerikansk og en norsk arkeolog. De fant ut at det måtte ha vært besøk fra førcolombiansk Sør-Amerika til øyene i Galápagosgruppen. I tillegg til en vitenskapelig avhandling resulterte ekspedisjonen også i dokumentarfilmen Galapagos, som hadde premiere i 1955.